钦定古今图书集成/明伦汇编/氏族典/第245卷 > 张炜
## 钦定古今图书集成/明伦汇编/氏族典/第245卷 > 张炜

按《金史张炜传》：“炜字子明，洺州永年人。本名燝，避章
宗嫌名改焉。大定二十五年进士，调葭州军事判官，
再迁中都左警巡使。炜喜言功利，寡廉节，缙绅薄之。
累官户部员外郎。承安五年，出为同知镇西军节度
使事，转同知西京转运使事。丁母忧，起复桓州刺史。
岁馀，改户部郎中，迁翰林直学士，累迁户部侍郎。贞”
祐初，迁河北西路按察转运使。二年春，中都乏粮，诏
同知都转运使事，改河北东路转运使。宣宗迁汴，佐
尚书右丞胥鼎前路排顿及修南京宫阙。无何，坐事
降孟州防御使。三年，迁安国军节度使，致仕。贞祐四
年卒。